Source: https://www.minzp.sk/showdoc.do?docid=11433&forceBrowserDetector=pc
Timestamp: 2020-07-04 21:26:55+00:00

Document:
OU-TN-OSZP1-2014/015562-002/Aug
MŽP - Úradná tabuľa - Ochrana prírody - správne konania - Kraj Trenčín - Okresný úrad Trenčín - OU-TN-OSZP1-2014/015562-002/Aug
Vec: Upovedomenie o začatí správneho konania – žiadosť o súhlas a výnimku zo zákazu - spoločenské podujatie výstup na Vtáčnik
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 19.6. 2014 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a §4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Obce Bystričany, so sídlom: Mirka Nešpora 1/17, 972 45 Bystričany, zn. 205/2014 z 6.6. 2014 (žiadosť bola dňa 13.6. 2014 doručená na OÚ v Prievidzi a tento ju listom zn. OU-PD-OSZP-2014/009540 dňa 16.6. 2014 z dôvodu vecnej príslušnosti odstúpil na OU Trenčín).
Predmetom konania je vydanie súhlasu podľa §68 písm. e) v znení §83 ods. 1 a podľa §13 ods.2 písm. k) zákona č. 543/2002 Z.z. o ochrane prírody a krajiny v znení neskorších predpisov, ako aj povolenie výnimky podľa §67 písm. i) zo zakázanej činnosti podľa §16 ods.1 písm. a), v znení §15 ods.1 písm. a), v znení §14 ods.1 písm. e) citovaného zákona na organizovanie verejného telovýchovného, športového a turistického podujatia, ako aj iného verejnosti prístupného spoločenského podujatia „ 19. ročník výstupu na Vtáčnik “ dňa 30.8. 2014 pri príležitosti 70. výročia SNP. Žiadosť sa týka územia s druhým, tretím a piatym stupňom ochrany prírody – Chránenej krajinnej oblasti Ponitrie, Národnej prírodnej rezervácie Vtáčnik a jej ochranného pásma, ako aj územia európskeho významu SKUEV 0273 Vtáčnik. Výstup je plánovaný po vyznačených turistických chodníkoch z Bystričian a z Kamenca pod Vtáčnikom. Ako podklad k rozhodnutiu si orgán ochrany prírody vyžiada odborné stanovisko Štátnej ochrany prírody SR – Správy CHKO Ponitrie.
Orgán ochrany prírody týmto upovedomuje o začatí konania združenia s právnou subjektivitou, ktoré o to písomne požiadali v súlade s §82 ods.6 citovaného zákona. Tieto sa môžu v súlade s ustanoveniami §82 ods.3 citovaného zákona do 5 dní od zverejnenia tohto oznámenia na internetovej stránke www.tn.kuzp.sk písomne alebo elektronicky prihlásiť za účastníka konania.

References: §1
 §4
 §68
 §83
 §13
 §67
 §16
 §15
 §14
 §82
 §82